ΚΑΝΟΝΙΣΜΟΣ (ΕΚ) αριθ. 2778/95 ΤΗΣ ΕΠΙΤΡΟΠΗΣ της 30ής Νοεμβρίου 1995 για παρέκκλιση από τον κανονισμό (ΕΟΚ) αριθ. 3886/92 για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον τομέα του βοείου κρέατος, όσον αφορά την κατάθεση των αιτήσεων πριμοδοτήσεως που εφαρμόζεται στη Σουηδία για το οικονομικό έτος 1995 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 4β παράγραφος 3α και το άρθρο 4δ παράγραφος 1α, ότι ο κανονισμός (ΕΟΚ) αριθ. 3886/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1850/95 (4), προβλέπει στο άρθρο 9 ότι για να απολαύει της ειδικής πριμοδοτήσεως που παρέχεται κατά τη σφαγή, κάθε παραγωγός καταθέτει, πριν από την κατάθεση της πρώτης αιτήσεως για πριμοδότηση για το ίδιο οικονομικό έτος, δήλωση συμμετοχής 7 ότι, στο άρθρο 24 παράγραφος 2 του ιδίου κανονισμού, προβλέπεται, επίσης, ότι οι αιτήσεις πριμοδοτήσεως στην θηλάζουσα αγελάδα είναι δυνατόν να κατατεθούν εντός συνολικής περιόδου έξι μηνών εντός ενός ημερολογιακού έτους 7 ότι, στη Σουηδία, λόγω παραγνωρίσεως των κανόνων που απορρέουν από την νέα κατάσταση συμμετοχής στην Ευρωπαϊκή Ένωση, ορισμένοι παραγωγοί, υπέβαλαν τις αιτήσεις πριμοδοτήσεως χωρίς να έχουν προηγουμένως υποβάλει τις δηλώσεις συμμετοχής και ή υπήρξε σύγχυση όσον αφορά την αίτηση των δικαιωμάτων πριμοδοτήσεως στη θηλάζουσα αγελάδα με την ίδια αίτηση πριμοδοτήσεως και εκ του γεγονότος αυτού οι παραγωγοί αυτοί δεν κατέθεσαν τις αιτήσεις πριμοδοτήσεως εντός της προαναφερθείσας περιόδου των έξι μηνών 7 ότι πρέπει να αποδεχθούμε παρεκκλίσεις στο εν λόγω άρθρο 9 και άρθρο 24 παράγραφος 2 του κανονισμού (ΕΟΚ) αριθ. 3886/92, μεταβατικώς για το ημερολογιακό έτος 1995 ώστε να αποφευχθεί να υποστούν οι Σουηδοί παραγωγοί δυσανάλογες απώλειες σε σχέση με την παράλειψη 7 ότι, για να μπορέσουν οι εν λόγω παραγωγοί να ενεργήσουν εγκαίρως, πρέπει ο παρών κανονισμός να αρχίσει να ισχύει το ταχύτερο δυνατόν 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Κατά παρέκκλιση του άρθρου 9 του κανονισμού (ΕΟΚ) αριθ. 3886/92, για το ημερολογιακό έτος 1995, η δήλωση συμμετοχής μπορεί να κατατεθεί, από ένα σουηδό παραγωγό, μετά την κατάθεση της αιτήσεως του για ειδική πριμοδότηση, αλλά πριν από τις 31 Δεκεμβρίου 1995. Στην περίπτωση αυτή, η Σουηδία θα λάβει τα κατάλληλα μέτρα για να αποφευχθούν καταχρήσεις. Άρθρο 2 Κατά παρέκκλιση από το άρθρο 24 παράγραφος 2 του κανονισμού (ΕΟΚ) αριθ. 3886/92 για τις αιτήσεις πριμοδοτήσεως στη θηλάζουσα αγελάδα, η Σουηδία, μπορεί να καθορίσει μία νέα περίοδο αιτήσεων κατά το 1995, πέραν της συνολικής περιόδου των έξι μηνών. Στην περίπτωση αυτή, η Σουηδία θα λάβει πρόσθετα μέτρα ελέγχου για να αποφευχθεί διπλή χορήγηση της πριμοδοτήσεως στο ίδιο ζώο. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 1995.

[Source: multi_eurlex | Tokens: 3053]